Bæredygtighed | eps-airpop.dk\nEPS – eskpanderet polystyren – er et bæredygtigt materiale, som bidrager til en fremtidig udvikling, der “opfylder de nuværende generationers behov uden at bringe fremtidige generationers muligheder for at opfylde deres behov i fare,” som Brundtland Kommissionen definerede det.\nEPS – ekspanderet polystyren – består af 98% luft og 2% polystyren. Den lette vægt bidrager til færre transportomkostninger, når materialet fragtes, ligesom den lave vægt gør, at der skal anvendes mindre energi på at transportere det. Dermed bruges der relativt set mindre CO2 til at transportere EPS, der også er kendt som Flamingo, i forhold til andre materialer, som anvendes til sammenligneligne formål. Og eftersom materialet består af 98% luft, så er det alene de 2% polystyren, som der anvendes ressourcer på at producere.\nDet er dog ikke kun dette, som gør, at EPS er bæredygtigt som materiale, eller at EPS bidrager til bæredygtige løsninger.\nProduktion af EPS\nEPS-kuglerne produceres alene ved hjælp af vanddamp. EPS-råvaren (polystyrenperler) opskummes først med vanddamp, hvorefter de hviler i en periode inden de ved hjælp af vanddamp støbes til den ønskede form. Afhængig af energiforsyningen i et givent land betyder det, at processen fra råvarer til færdigstøbt EPS kan foregå helt uden forbrug af fossile brændstoffer eller andre begrænsede materialer. Selve vandet, som anvendes i produktionen kan efterfølgende renses f.eks. ved at opsætte filtre, dermed forebygges, at mikroplast ender i naturen. I Danmark er det den nationale ambition, at vi skal være fri for fossil energi i 2050.\nDet er dog ikke kun i forhold til energi- eller vandforbrug, at EPS har en bæredygtig miljøprofil. Den europæiske brancheorganisation, EUMEPS, har fået udarbejdet en række EPD (environmental product declarations), som understreger, at produktion af EPS har et begrænset træk på vores fælles ressourcer. I Danmark har vi ligeledes fået udarbejdet EPD for EPS med grafit isolering til bygninger og EPD for EPS isolering til bygninger. Som led i produktionen frigives pentan, som omdannes til CO2 og vand gennem en naturlig fotokemisk proces. Derudover dannes jordnært ozon, som hurtigt omdannes til ilt.\nProduktion af EPS har ingen negativ påvirkning på ozonlaget, da det har en ODP-værdi på nul. På grund af den relativt beskedne mængde energi, som anvendes til produktion af EPS, så har det en af de mindste bidrag til syreregn og global opvarmning, når man eksempelvis sammenligner med andre isoleringsmaterialer. Det har büro für umweltchemie belyst i en rappport.\nGenanvendelse af brugt EPS\nDet er dog ikke tilstrækkeligt alene at se på produktionen af EPS, når vi taler om bæredygtighed. EPS er som materiale 100% genanvendeligt. På grund af de 98% luft er det dog som oftest hensigtsmæssigt, at den brugte EPS komprimeres inden det transporteres til genanvendelse, f. eks. hvis det indsamles på kommunale genbrugspladser. EPS kan dog også genanvendes direkte i produktionen, hvis der for eksempel er en fejl i produktionen. Derfor har EPS-branchen siden 1995 også taget EPS tilbage fra egne kunder, hvis de har kunnet sikre ren, hvid EPS, som kunne granuleres og direkte genanvendes i støbeprocessen.\nDa EPS er lavet af olie, så har det dog været en eftertragtet kilde i kommunale forbrændingsanlæg. Derfor har genanvendelsesgraden ikke været særlig høj i Danmark tidligere. Men eftersom et kilo EPS indeholder samme brændværdi som et kilo olie, så kan man lidt populært sige, at EPS’en først låner olien til at fremstilles beskyttende emballager og energibesparende isoleringsmaterialer. Dernæst genanvendes den et antal gange til at lave nye polystyrenprodukter – herunder nye EPS-råvarer, hvorefter den til allersidst kan ende som råstof i energiproduktionen. Når EPS har været anvendt til energiproduktion har det således tidligere været erstatning for anden fossilt brændstof, som måske direkte har været anvendt til energi.\nI Danmark bevæger vi os dog væk fra brug af fossile brændstoffer i energiproduktionen, hvorfor stadig flere kommuner begynder at indsamle EPS særskilt til genanvendelse. Prisen på brugt EPS er på ca. 450 Euro, i nogle tilfælde op til 700 Euro, pr. ton komprimeret EPS. Der er således fornuftig økonomi i genanvendelse af brugt EPS hos kommunerne, og det er ikke kun i Danmark, at EPS genanvendes, det sker i det sker i stor udstrækning i flere lande i Europa, i USA og Canada. Faktisk genanvendes EPS på samtlige beboede kontinenter.\nDet er naturligvis heller ikke nok kun at se på produktion og genanvendelse, når det kommer til materialets bæredygtighed. Her bør man se på komparative miljøvurderinger, som sammenligner materialet med andre materialer, som anvendes til samme formål. Det er såkaldte Livscyklusanalyser – også kendt som LCA’er.\nLCA-analyser udarbejdes efter ISO-14040 standarden. Det betyder, at en LCA lever op til klart fastsatte krav, således at miljøvurderingen giver reelle oplysninger, når materialer skal sammenlignes. De EPD’er, som er udarbejdet af branchen, er også LCA’er og lever dermed op til samme krav.\nDen europæiske brancheorganisation har også fået udarbejdet forskellige LCA-analyser om EPS. Blandt en helt overordnet, som alene ser på EPS. EUMEPS har også fået udarbejdet LCA-vurderinger, som ser på EPS-fiskekasser og på elektronik emballage. EUMEPS har ligeledes fået udarbejdet en uafhængig analyse med et radardiagram for EPS, som isoleringsmateriale. I denne analyse sammenlignes EPS til isoleringsbrug med andre isoleringsmaterialer på en række parametre, herunder de miljømæssige.\nOgså når det kommer til engangsemballage har EPS en god miljøprofil, for eksempel skal der benyttes 12 gange så meget vand og 36 gange så meget elektricitet til at producere engangskopper af pap end tilsvarende kopper af EPS. Forskere fra University of Manchester konkluderede, at polystyrenemballage har en langt bedre miljøprofil end aluminium eller andre plasttyper, hvis blot EPS’en indsamles til genanvendelse. En tendens som vi altså ser i Danmark, men også i USA. Det amerikanske universitet Northwestern har også foretaget en analyse af forskellige kop typer. Deres konklusion er klar. Hvis koppen kan genbruges og håndopvaskes mere end 20 gange, så bør man benytte en genanvendelig kop – ellers bør man benytte en EPS-kop.\nDet er dog påpeget, at LCA-analyser sjældent afdækker evt. spild til naturen eller havet. Det kan dog konstateres, at i Østersøregionen er det under 0,02% af den producerede EPS, som årligt ender i Østersøen. Når det opgøres på vægt er det under 1% af plasten, som er fra EPS/XPS, mens materialet står for 3-4% af den producerede plast. I det anerkendte tidsskrift Nature, har en undersøgelse fundet frem til, at skumplast (hvor EPS, kun er en type), så udgør det under 0,05% af plasten i det nordlige Stillehave. Samtidig skriver f.eks. Miljø- og Fødevareministeriet, at “miljømæssigt bedre alternativer ikke er tilgængelige for alle anvendelser.”\nPolystyren som materiale\nEPS er godkendt til fødevarekontakt i såvel EU, som i USA. Det er lavet af rester fra bearbejdet olie, som danner styren. I plastsammenhænge er styren en væske, som anvendes til at danne polystyren. Når polystyrenen er dannet, så bliver den kemisk inaktiv. Styren forekommer også naturligt i en række fødevarer, såsom kanel, kaffe, jordbær og hvede. Ifølge en undersøgelse foretaget af COWI og Aarhus Universitet på vegne af Miljø- og Fødevareministeriet er EPS/XPS som materiale ikke giftigt, ligesom der miljømæssigt ikke findes bedre alternativer for alle anvendelser.\nEPS er således ikke farligt for hverken mennesker eller miljø. Og da det er 100% genanvendeligt, så betyder brugen af EPS ikke et træk på klodens begrænsede ressourcer. Og skulle det være nødvendigt, så er det muligt at producere polystyrenråvarerne med udgangspunkt i plantebaseret materiale, som bl.a. Bio-based News og Plastics Today har beskrevet. Det er ikke særlig udbredt, da processen p.t. er lidt dyrere end traditionel EPS baseret på rester fra olieproduktion.\nEkspanderet Polystyren i brug\nEPS anvendes både som emballage og som isolering. På grund af den lette vægt og den gode isoleringsevne bidrager EPS til lavere energi og ressourcebrug end alternative materialer til samme brug.\nEPS er 85% lettere end traditionelle isoleringsmaterialer, hvilket giver nedsat risiko for arbejdsskader. Den lette vægt gør også, at transporten bruger mindre energi på fragt, hvilket betyder mindre CO2-udslip.\nSom isoleringsmateriale har analyser fra GPH – Güteschutzgemeinschaft Polystyrol-Hartschaum påvist, at for hvert liter olie anvendt til produktion af EPS, så vil det over sin levetid sparer for op mod 200 liter olie til opvarmning. Samtidig viser deres beregninger også, at EPS bruger mindre end 0,02% af det globale olieforbrug til produktion af EPS, som isolering. Dermed bidrager EPS til at reducere CO2-udslippet såvel som brugen af begrænsede ressourcer.\nSom emballage bidrager EPS til at forlænge fødevarernes levetid, hvilket analyser af EPS fiksekasser bl.a. har påvist. Fiskekasser kan holde fisken frisk mindst 12,5% længere end alternative materialer. Det samme gør sig gældende for eksempel vindruer. Som emballage for elektroniske produkter eller andre værdifulde produkter bidrager EPS til at beskytte produkterne mod skader, som gør at de skal ombyttes. Dermed undgås, at der skal anvendes ressourcer på ombytning eller produktion af erstatningsvarer.\nKort sagt EPS er et fuldt ud bæredygtigt materiale\nDen amerikanske organisation Sustainable Packaging Coalition har fastsat 8 kriterier for bæredygtig emballage. EPS kan leve op til samtlige 8 kriterier, hvis kunderne efterspørger dette. Nogle af kriterierne stiller nemlig også krav til kundernes samarbejde med EPS-producenten.\nKravene er, at materialet skal\nvære fordelagtige, sikkeret og sundt for enkeltpersoner og fællesskaber gennem hele matreialets livscyklus. EPS er sikkert, sundt og kommer positivt, når det sammenlignes med alternativer i LCA-analyser.\nopfylde markedets krav til præstation og omkostninger. EPS er teknisk et effektivt materiale, som er langt billigere end alternativerne.\nvære fremstillet, transporteret og genbrugt ved hjælp af vedvarende energi. Vedvarende energi udgør en betragtelig del af energiforbruget i Danmark. De danske EPS producenter anvender i høj grad råvarer, som er produceret i Nordeuropa, hvor vedvarende energi anvendes i vidt omfang. Samtidig er det muligt, hvis det ønskes af kunderne at sikre klimakompensation eller indgå aftale med EPS-producenten om anvendelse af vedvarende energi i produktionen.\noptimerer brugen af genanvendte eller genbrugte materialer. EPS er 100% genanvendeligt. I selve produktionen genanvendes rest- og overskydende EPS, hvilket betyder, at op mod 20% af et EPS produkt kan bestå af direkte genanvendt EPS, mens resten af materialet kan bestå af genanvendt EPS, som er konverteret til nye råvarer.\nfremstilles ved hjælp af rene produktionsteknologier (cleaner production technologies) og best practice. Medlemmerne af den danske EPS-branche arbejder alle efter ISO-14001 miljøcertificering, de har tilsluttet sig Operation Clean Sweep og derudover implementeret Good Manufacturing Practices.\nlavet af materialer, der er sunde gennem hele livscyklusen. EPS er ikke giftigt som materiale, og ifølge Miljø- og Fødevareministeriet er der flere anvendelsesmuligheder, hvor der ikke findes miljømæssigt bedre alternativer.\nvære fysisk designet til optimering af materialer og energi. EPS’ens lette vægt bidrager til optimeret brug af materialer og energi, da der ikke skal anvendes mere brændstof til transport end nødvendigt, og fordi fejlproduktion kan genanvendes 100% på fabrikken.\neffektivt kunne genanvendes i biologiske og / eller industrielle closed loops. EPS-branchen har siden 1995 haft sin egen genanvendelsesordning, ligesom medlemsvirksomhederne har etableret effektive closed loops med deres forskellige kunder, som sikrer effektiv genanvendelse af EPS’en. Derudover er der en stigende indsamling af EPS til genanvendelse i danske kommuner.


Lagt på Zik.dk den 18-03-2016 af Thomas\nAlle gode strikkere ved, hvor vigtigt tilbehøret er. Hvad enten der er tale om maskemarkører, der hjælper med at holde styr på maskerne eller de helt rigtige knapper, som lige sætter prikken over i’et.Det ved folkene bag Danmarks store garnparadis, Filato.dk, også. Men de ved også, at det tit er de ting, som folk glemmer at få købt, når de vælger garn til deres næste strikkeprojekt. Derfor har de nu besluttet sig for at give tilbehøret væk gratis.\nHvad er Filato.dk\nBag Filato.dk står ægteparret Stine og Lennart fra Præstø, hvor Filato også findes som fysisk butik.\nDu kan både bestille garn, strikkekit, opskrifter og meget andet på Filato.dk, men lige meget hvad du bestiller, så kan du afslutte dit køb med at gå over i kategorien ”Gratis gave – vælg selv”, hvor du frit kan vælge en gratis ting mellem en lang række tilbehør. Muligheden for at tilvælge det gratis tilbehør er netop startet i dag, den 17. marts og vil fremover være et fast tilbud, når du bestiller garn online.\nKnyttegarn Hæklenålesæt Strikkepinde Bindegarn Symaskiner


Manchester United - Arsenal: Odds og optakt til PL-kampen\nTags: Optakter, Premier League\n29. nov. 2021 kl. 12:3029/11-21 12:30\nTorsdag aften mødes Manchester United og Arsenal på Old Trafford i 14. spillerunde af Premier League 21/22-sæsonen. BetXpert bringer her forskellige odds på Manchester United - Arsenal.\nMichael Carrick er snart fortid som midlertidig manager i Manchester United. I de første to kampe som chef er det blevet til et fint pointudbytte. Tirsdag i sidste uge debuterede Carrick med en 2-0-sejr ude mod Villarreal i Champions League, og i søndagens svære Premier League-kamp på Stamford Bridge lykkedes det at få 1-1 med hjem til Manchester. Her var det store samtaleemne inden kampen i øvrigt, at Carrick startede med Cristiano Ronaldo på bænken.\nOdds på United - Arsenal hos Marathonbet\nKampen mod Arsenal bliver så også den sidste for Michael Carrick i spidsen for Manchester United i denne omgang. Ralf Rangnick blev mandag præsenteret som midlertidig manager i Manchester United frem til sommer, og herefter tiltræder han i en konsulentrolle i klubben. Rangnick har tidligere været træner i klubber som Schalke 04, RB Leipzig og Stuttgart. Derudover har Rangnick inspireret flere tyske toptrænere såsom Jürgen Klopp, Thomas Tuchel og Julian Nagelsmann. Rangnick kommer til United fra en stilling som sportsdirektør i Lokomotiv Moskva.\nNedenfor finder du de bedste odds på Manchester United - Arsenal. De to hold mødes torsdag aften klokken 21.15 på Old Trafford i Premier Leagues 14. spillerunde. Du kan se kampen direkte på Xee og Viaplay.\nOdds på Manchester United - Arsenal (1X2)\nManchester United 2,04\nOdds på United - Arsenal (over/under mål)\nOver 2,5 mål 1,82\nOdds på Manchester United - Arsenal (begge hold scorer)\nMålscorerodds til Manchester United - Arsenal\nCristiano Ronaldo scorer 2,08\nPierre-Emerick Aubameyang scorer 2,88\nAlexandre Lacazette scorer 3,10\nBruno Fernandes scorer 3,25\nAnthony Martial scorer 3,35\nMarcus Rashford scorer 3,50\nGabriel Martinelli scorer 4,35\nJesse Lingard scorer 4,60\nJadon Sancho scorer 4,70\nMartin Ødegaard scorer 5,00\nBukayo Saka scorer 5,20\nEmile Smith Rowe scorer 5,50\nOdds på United - Arsenal er senest opdateret mandag den 29. november klokken 10.55.\nSpil på Man United - Arsenal hos Mr Green\nMarathonbet* er den bookmaker, der har de højeste 1X2-odds til Manchester United - Arsenal, og bookmakeren tilbyder 0 procent margin til opgøret. Du kan få odds 2,04 på United-sejren hos Marathonbet*, mens uafgjort giver odds 3,95, og Arsenal-sejr giver odds 3,88. Begge disse odds er ligeledes at finde hos Marathonbet*.\nI skrivende stund er der intet spilforslag til denne kamp hos BetXpert, men du kan finde samtlige spilforslag fra BetXperts ekspertpanel her.\nManchester United fik som nævnt 1-1 mod Chelsea på Stamford Bridge i den sene søndagskamp i Premier League. Det kunne dog nemt være endt anderledes, da Chelsea havde flere store chancer i kampen. Det startede allerede efter få minutters spil, hvor Callum Hudson-Odoi burde have bragt hjemmeholdet foran, men formstærke David de Gea reddede Hudson-Odois skud flot med foden, og bolden røg ud til hjørne. Senere i halvlegen fyrede Antonio Rüdiger et brag af et langskud af sted, som ramte overliggeren, men første halvleg bød ikke på scoringer.\nKort inde i anden halvleg lavede Jorginho en chokerende ringe tæmning, der resulterede i en friløber til Jadon Sancho, som han uden problemer fik omsat til en scoring. Det var i øvrigt andet mål i træk for Sancho. United holdt 1-0-føringen frem til det 69. minut, hvor Jorginho fik rettet lidt op på sin brøler. Her scorede italieneren nemlig sikkert fra straffesparkspletten.\nDet endte som bekendt 1-1 på Stamford Bridge, men United fik faktisk endnu en gave fra en Chelsea-spiller, da Edouard Mendy lavede en elendig aflevering direkte ud til Manchester Uniteds Fred, men brasilianeren traf en elendig beslutning i situationen, og det blev ved de to mål i kampen. United har ikke tabt til Chelsea i Premier League siden den 5. november 2017.\nArsenal fik fuldt pointudbytte i deres Premier League-kamp i weekenden, hvor de havde besøg af bundproppen Newcastle. Gæsternes Jonjo Shelvey var tæt på at bringe Newcastle foran i første halvleg, da han sendte et glimrende langskud af sted, men Aaron Ramsdale lavede en lige så glimrende redning i situationen. Det var dog ikke det tætteste, vi kom på en scoring i første halvleg. Pierre-Emerick Aubameyang havde nemlig en gigantisk chance for at bringe sit hold foran, men han sparkede bolden på stolpen fra tæt hold.\nPå Emirates kom der også først gang i målene i anden halvleg. Efter 56 minutters spil bragte Bukayo Saka Arsenal foran på et godt venstrebensskud inde i feltet. Saka måtte lade sig udskifte otte minutter senere, og i det 66. minut scorede Gabriel Martinelli, der var kommet på banen i stedet for Saka, til slutresultatet 2-0. Brasilianeren helflugtede elegant bolden ind bag Martin Dúbravka.\nManchester United og Arsenal har mødtes et hav af gange i historien, og indbyrdes er United en smule bedre. Manchester United har vundet 99 gange mod Arsenal, mens The Gunners har 85 sejre mod de røde fra Manchester. Det er dog en lille håndfuld år siden, at United senest har besejret Arsenal i Premier League. Vi skal tilbage til den 29. april 2018 for at finde seneste United-sejr mod Arsenal i den bedste engelske række. I januar 2019 vandt United også over Arsenal, men det var i FA Cuppen. Siden mødet i FA Cuppen i 2019 har de to hold spillet fem gange mod hinanden, og her er det blevet til tre Arsenal-sejre og to uafgjorte.\nManchester United: De Gea - Wan-Bissaka, Lindelöf, Maguire, Telles - McTominay, Fred - Sancho, Fernandes, Rashford - Ronaldo\nArsenal: Ramsdale - Tomiyasu, White, Gabriel, Tavares - Saka, Partey, Lokonga, Smith Rowe - Ødegaard - Aubameyang\nManchester United er uden Raphaël Varane, Paul Pogba og Edinson Cavani. Derudover er det uvist, om Luke Shaw er klar igen efter sin hovedskade. Hvis han er helt klar igen til torsdagens kamp, glider han formentlig ind i startopstillingen i stedet for Alex Telles. United har Harry Maguire tilbage fra karantæne til kampen mod Arsenal, og han erstatter muligvis Bailly i startopstillingen. Desuden bliver det spændende at se, om Michael Carrick vælger at starte ude med Ronaldo igen. Det er umiddelbart en kamp, der kan gribes anderledes an taktisk end Chelsea-kampen, men om det betyder Ronaldo i startelleveren, kan kun tiden vise.\nArsenal er uden Granit Xhaka og Sead Kolasinac til torsdagens kamp.\nUnited ligger inden kampen på en utilfredsstillende 8.-plads i tabellen. Arsenal går det bedre for. Artetas tropper ligger nummer fem a point med West Ham, der indtager den enormt vigtige 4.-plads.


Kunst og design valgfag | Nøvlingskov Efterskole\nKan du godt lide de kreative fag, så har du mange muligheder på Nøvlingskov.\nKan du godt lide de kreative fag, så har du mange muligheder på Nøvlingskov. Der er en række valgfag, du kan vælge, og desuden har man i 10. klasse mulighed for at vælge kreative profilfag.\nLæs mere om hvert af de kreative valgfag herunder.\nFAGET ER FOR ALLE\nBilledkunst er for dig, som synes, at det er sjovt at male og tegne, og som har lyst til at blive dygtigere.\nVi kommer til at arbejde med grundlæggende teknikker inden for tegning og maleri.\nFaget er for alle. Uanset om du er trænet eller nybegynder, vil der være spændende udfordringer for dig.\nFRA LER TIL KRUS, VASER OG SMYKKER\nMed keramik som valgfag giver vi dig mulighed for at arbejde kreativt i et af vores værksteder. Ler er et spændende materiale med rigtig mange muligheder. Vi arbejder med almindeligt ler og støbeler. Du kan få mulighed for at skabe og designe nye ting, fx krus, vaser, julepynt, smykker og meget andet.\nFREMSTIL DE SMUKKESTE TING I GLAS\nGlaskunst er for dig, der gerne vil kombinere et håndværk med kreative ideer og eksperimenter. Vi laver forskellige smukke ting, fx skulpturer, billeder, smykker, fade mm. Vi arbejder i vinduesglas eller farvet glas, alt afhængigt af, hvilket produkt vi arbejder hen imod. Vi lægger vægt på, at du lærer forskellige teknikker, men der skal også være plads til, at du prøver nye ideer af.\nDIY. Ja, ”Do it yourself”. Kan du lide at skabe med dine hænder – fra små kreative pynteting til større brugsting – så er dette fag noget for dig.\nVi lærer nye teknikker og materialer at kende, og vi tager fat i de mere traditionelle håndarbejdssysler.\nVi skaber sammen og lader os inspirere af hinanden med lim og maling, nål og tråd, stof og pensler, garn og pinde…\nLAV DIT EGET GRAFISKE UDTRYK\nDet er blevet meget moderne med plakater og posters med grafiske print.\nI det her fag kan du lave dine egne unikatryk og grafiske print. Vi vil fremstille tryk i forskellige formater f.eks. go-card og plakater. Vi skal arbejde med mange forskellige teknikker og udtryksformer, og både med blyant, computer, collage, rammetryk osv. Der er utrolig mange muligheder, vi guider jer igennem spændende bundne opgaver, så I får mange flotte resultater med jer.\nKERAMIK OG GLASVÆRK\nHer er der mulighed for at arbejde fire timer i ugen, 2 x 2 timer, i vores keramik- og glasværksted.\nDe to materialer er meget forskellige, de kan begge formgives, men udtrykket er meget forskelligt. Vi kommer omkring begge materialer, men du kan i vid udstrækning selv bestemme, om du vil arbejde mest i glas eller keramik.\nI timerne arbejder vi skiftevis mellem bundne og frie opgaver, så I løbende lærer nye teknikker og finder inspiration til jeres egne produkter. Hvis du har faget to gange i ugen, vil du hurtigt kunne se resultater, da vi starter ovnen efter hver time.\nVIL DU GERNE SY TØJ TIL DIG SELV?\nI dette fag får du hjælp og vejledning til at omsætte dine idéer til færdige produkter. Tekstildesign handler om beklædning, hvordan man tegner mønstre af, syr i den rigtige størrelse, vælger det rigtige stof, den rigtige syteknik osv. Der vil blive undervist i grundlæggende færdigheder, så alle kan være med, både øvede og uøvede. Når tøjet er syet skal det dekoreres og her er mulighederne mange.


Linse Kessler Nye Bryster Ekstra Ark Kontaktannoncer - Film Milf Sex\nSmile thai massage hjørring ekstra ark kontaktannoncer ark kontaktannoncer · Silikone bryster sverige prno videoer · Porne. maritime museum ekstra ark kontaktannoncer · Handel og maritime HORSENS ASIATISK MASSAGE Ny spændende pige i danmark. Gamle kvinder søger unge mænd linse kessler nye bryster. Geggo: nu med to bryster - Linse Kesslers datter Stephanie har fået lavet Stephanie 'Geggo' Christiansen har nu fået lavet nye store bryster i. Læs hele interviewet med den bramfri Linse Kessler i BT lørdag. en del, siden Linse Kessler lagde sig under kniven som årig for at få sine bryster gjort større. Raket-Madsens advokat: Vi er orienteret om de nye fund....\nHandlerne, folkene bag Being Human tilbyder lige. Eksklusivt uddrag af ny bog: Staten ville spare 51 mio på ny bygning: Linse Kessler kysser sin daværende kæreste Mikkel Niebuhr i april Brød sammen backstage inden hun skulle på gulvet.\nTip Ekstra Bladet - E-mail eb. Tak for alle minderne! Forside Nyheder Kongehuset V. Linse til boksestævne i Parken Verden omkring hende rystede på hovedet, da hun fortalte, hvad hun ville bruge sit snit til. Med præster på kolding zoo domina kolding. Du behøver ikke forstå dine følelser. Isak ville hellere spille Jonas. Vigtigt at finde Kim Walls arme. Men min mors sygdom har måttet igennem. Generne ved pco er meget private. Nu er de begge døde: Wild Se mere på Wild. Filmproducenten Harvey Weinstein smidt ud af sit eget selskab. Her dog med lidt mindre bryster, da serien blev optaget før brystoperationen i Litauen. Her visner byerne bort. Danske kendte 4 timer siden.\nCom buste ven\nNykøbing F. bio trækker torsk i land


Hotel Placebo: Kapitel 1 - Om Freakland -\nKapitel 2 - Troels & Aud -\nKapitel 3 - Yan & Troels -\nKapitel 4 - Kineserinden, Prinsessen & Ganjatøsen ...\nKapitel 1 - Om Freakland -\nHan ville egentlige bare være rar og ikke genere nogen. Derfor sagde han ikke så meget. Hans mor havde lært ham den adfærd, "at være en god dreng". Jo mindre man gør sig bemærket, jo bedre er man, fandt han ud af. Han lærte sig tidligt det trick og perfektionerede det til nær selvudslettelse. Beskedenhed var et dogme han tidligt fik indprentet, alligevel vidste han godt, at han var noget særligt, men så lang tid det passede ind i "god dreng" rammen, kunne folk gøre ham til, hvad de ville. Dog hændte det, at hans omgivelser opfattede ham anderledes fra, hvad han selv gjorde, for en af de måder, han kunne hævde sig på, var ved at vise evner de andre ikke havde. Det blev tit opfattet som pral, og derfor blev han ofte fundet utroværdig.\nPå trods af at ærlighed, ikke at lyve, redelighed i sine handlinger, var blandt de øvrige kvaliteter han fik med hjemmefra, blev han i halvtredsernes sorte skole, anset for både at lyve og snyde. Han havde følt dyb frustration over ikke at kunne forsvare sig, for man svarede ikke igen, dengang han gik i skole. Sådan var det i almindelighed og i skolen i særdeleshed. At den uretfærdighed han således måtte stå model til ikke lod sig deduktivt afvise, gav ham prædikatet hidsig. Så meget mere nødvendig blev rollen "den pæne dreng" for ham. Den var ren facade, og først da hun døde, blev et udefinerligt behov bevidst, et behov der bare var en trang til at være med, være normal og få del i, hvad der syntes selvfølgeligt for alle andre.\nI et freudiansk koncept havde han i mange år været klar over, hvordan det hang sammen. Men bevidstheden om ødipus- eller hvilket som helst andet kompleks, hjalp ham ikke til meget andet end at undskylde sin tilstand. Da hun var borte, var der da heller ikke store ændringer i den tilstand, bortset fra at nu behøvede han ikke føle skyld, når han brød ud af den, derfor tog han til Australien. Intet for ham at være i Danmark efter, en fremmed blandt sine egne.\nSom butiksejer, havde han nok nydt en vis popularitet, fordi han kunne bruges til noget. At venskab som kærlighed bygger på, at parterne kan bruge hinanden, var en betragtning han dengang gjorde, en erfaringen - kald det kynisme - der havde udviklet sig med årene. Smukke navne for praktiske konstellationer - intet andet. Han havde oplevet dybe venskaber i sit liv - men næppe af seksuel art, for i det hjem han kom fra, var lyst absolut ikke noget der blev opmuntret, der havde man gjort som forventet eller som man burde - aldrig hvad man havde lyst til. Løssluppenhed var under ingen omstændigheder velset.\nTrods det havde han haft "Soulmates" blandt sine venner - af begge køn. Ganske få ganske vist, som før eller siden var kommet til et punkt, hvor en barriere havde forhindret videre udvikling. Måske den barriere havde været hans mor. Nu hun var borte, skulle banen vel langt om længe være fri. Det var ikke noget han havde tænkt, endsige formuleret, han tænkte kun, at nogle mennesker former ingen andre aspekter, end dem de kan købe sig til.\nHans venner havde deres ben at gnave, deres bede at hyppe, knapper at dreje eller maskiner at malke. Hver passede deres business, og da han afhændede sin, var det som om det fælles interessegrundlag skred. For én ting var han bevidst, man bliver som dem man er i blandt. Derfor ville han afsted.\nOpvokset uden erklæret kærlighed, var kærligheden og især dens tilkendegivelse problemet for ham. Det mest bekymrende selvfølgeligt nok dens udeblivelse. Det var ikke fordi han ikke havde haft kærlige forældre - de havde ofret alt for en facade, hvor det hele fremstod i bedste borgerlige orden - han havde aldrig lidt afsavn, det var ikke det. Det var mere et udefinerlige skrig efter en løssættelse fra den spændetrøje, der på en eller anden måde havde hæmmet hans liv.\nDa han endelig blev bekræftet ved mødet med Aud, glemte han at ruge videre over det. Ikke fordi han kom ud af spændetrøjen, men han havde nu kun tid til at svælge i bekræftelsen, at der endelig var nogen, der fandt ham værd at elske. Først senere kom spørgsmålet om nødvendighed forklædt som kærlighed. Madkæresteri er nok det nærmeste man kan tale "kæresteri", om det der foregår i hendes land. Men at han elskede sin Aud - det var han ikke i tvivl om - og kun lidt, at hun elskede ham.\nDa han kom til Freakland, lærte han scenen at kende som opbevaringssted og erotiskt tagselvbord for aldrende hvide mænd, og det var ikke altid noget smukt syn. Eneste fordel var, at nu kunne han glemme alt om reelle hensigter. Alligevel bestod hans sortsyn; det havde med mentaliteten af luderkarle at gøre. Han var selv hoppet på den, og det kan godt tilskrives en tilfældighed, at det lige netop blev Patbam, han havnede i. Men så ville det også være en tilfældighed, at han kendte Lars Vegas - og det troede han ikke på.\nEfter få besøg i landet fandt han ud af at det var et ekstremt elitært samfund, hvor en håndfuld familier de facto styrede og bestemte udviklingen. I hovedtræk gik den ud på at generere størst mulig rigdom til de udvalgte, hvorefter tricket var knap mærkbart at lade smulerne tilflyde en voksende økonomiske mellemklasse af kinesisk herkomst. Ikke for meget, kun lige nok til de holdt sig entreprenante og dermed sikrede, at det i næste tur dryppede lidt på freaksne selv - dog ikke mere end krævet for at opretholde social stabilitet - og så afgjort ikke mere end at konkurrencen med kineserne ville bestå.\nDeres samfund var nærmest at betegne som et autokrati, hvor den brede klasse var fattige, uden uddannelse og fastlåste i positioner med kun magi og skæbnetro som håb. Trods det, et moderne land med et parlamentarisk system og demokrati. Moderne, målt med tredje verdens standarder, var tydeligvis sandt, mens den sidste del af udsagnet kunne synes mere tvivlsom. Teknisk set var det et demokratisk land. Turistforeningen gik i sine lyriske præstationer så langt som at kalde det "Unseen".\nFaktisk var det ret uset, den slet skjulte måde menneskerettigheder blev krænket på. Ikke mindst den selvfølgelighed det blev gjort med - når de nu også så gerne ville regnes for et demokrati.\nHvad mulighederne angik, var de som alle steder bestemt af klasse og uddannelse, og netop i den, eller rettere manglen derpå, lå værktøjet til kontrol og undertrykkelse. Alligevel var social indignation så godt som fraværende. Kun få, om nogen, bekymrede sig om de skrigende misforhold og åbenlyse uretfærdigheder, landet bød på. De horisontale strukturer udgjorde kun lige, hvad der var krævet for at dagligdagen fungerede.\nBegrebet solidaritet var af andre ismer blevet fremmedgjort og tabubelagt i Theravada-buddhisme. Enhver var sig selv nærmest og beskyttede bedst muligt egne interesser - og de er af natur vertikale. Det feudale system, der med sit herre/tjener forhold havde haft et indbygget mål af social sikkerhed, var en saga blot. Mantraet var profit og optimeringen af den.\nI sig selv en medvirkende årsag til at buddhistiske dyder, i det mindste hvad velgørenhed angik, havde svært ved at følge med efterspørgslen, for behovet voksede hurtigere end den øgede velstand gjorde. Som det altid har været, trak de fattige et surt show og gav deres sidste skilling. Aristokratiet var blevet businessmænd, en del af oligarkiet - eller jet-setet om man vil - med ritualiserede pligter, og de omfatter ikke medfølelse og socialt engagement.\nSåledes kunne landet socialt set ikke kaldes moderne, men økonomisk kunne det godt, for forbrugeradfærden var helt igennem nutidig. Som sådan, og som en af de orindelige fjernøstlige "tigere", var det slaraffenland.\nAf samme grund havde de mobiltelefoner, knallerter, fjernsyn og køleskabe i selv de værste slum. Om de var beskæftigede, eller hvad den reelle beskæftigelsesprocent var, kunne der kun gisnes om. Det eneste der med sikkerhed lod sig konstatere, var at alt efter provins, blev de spist af med 20 til 30 kroner om dagen. At en god del end ikke fik mindstelønnen, medvirkede yderligere til mystikken om kilden til deres rigdom. At økonomien havde fuld damp på, kunne enhver se, på vareudbuddet og på overdådighed shopping-malls flød over med. Eller få bekræftet af de trafikale realiteter, grotesk understreget af, at en overvejende del af modellerne, der forpester miljøet, er af nyeste slags. Hvor de fik pengene fra, kunne kun guderne vide.\nMercedes Benz tjener til illustration af et tredjeverdens land, hvor eliten har adgang til en overflod så ubegribelig, at det efter USA, gør dem til den næststørste aftager af dette luksus-ikon nummer ét. Ikke kun det mest eftertragtede bilmærke i landet, men selve ikonet på alt, hvad der vedrører succes, hedt begæret og uden for rækkevidde for langt, langt de fleste. Kun ganske få - men altså mange nok til at matche USA - havde mulighed for at realisere drømmene, de fleste blev spist af med chancen og troen på lykken. Med større eller mindre held mobiliserede og eksploiterede de flittigt deres medfødte talenter i bestræbelserne derefter. De færreste havde en uddannelse, der kunne være dem behjælpelig.\nLandet bød økonomisk på et nærmest uendeligt ekspansions-scenarium. At det unge potentielle publikum var ringe uddannet og uden større kritisk sans, gjorde dem til de ideelle emner, fængslet i længsel, som de var, indskrevet i konsumismens pastelfarvede cellofan-univers, halsende efter en orgasme, der aldrig nås. Skønt et buddhistisk land, tjener medlemskabet primært formålet, at aflede opmærksomheden fra andre mere basale aspekter i livet. Men det er bedst at glemme alt om Buddha, når man bedømmer det; han kan kun bruges til at pudse glorien.\nSå meget som 70 procent af befolkningen får nu om dage en grundskoleuddannelse, næsten en femdobling i forhold til for 50 år siden, hvor kun 15 procent kunne gøre sig håb om en sådan. Da grundskolen i Freakland ikke er på mere end fire år, tjener en realeksamen bedre som sammenligning; den er tyvedoblet på et halvt århundrede. Immervæk er det stadig ikke mere end 10 procent får en sådan basisuddannelse.\nPå trods af at andelen af studenter er øget halvtreds gange i samme periode, udgør de kun beskedne tre procent af befolkningen. En universitetsuddannelse er således for de forsvindende få. Måske fordi deres skolesystem er konkurrenceorienteret i en grad, så slogans som "The power of to be number one", bliver promoveret i forsøget på at motivere dem. Grammatikaliteten i det lader ane, at det aldrig bliver i engelsk, de opnår den "power", selvom engelsk godt nok efter freaksprog er højest prioriteret. I bedste fald er de opnåede evner alligevel begrænset til fraser, de knap kender betydningen af. Selv af et tredjeverdensland at være, er det mere end almindeligt ringe. Trods af slogans, frygtindgydende eller inspirerende, syntes problemet at være mangel på motivation, såvel som på praksis. Medvirkende dertil er at korpset af undervisere knap med nød og næppe selv, sommetider slet ikke, behersker sproget.\nDerfor sås overalt de herligste fejlstavninger; utilsigtet kunne de give de pudsigste meninger. Ingen syntes at bekymre sig, også selvom fejlen var bevidst, for punktualitet er på ingen måde noget, der bliver tillagt betydning.\nUvidenhed er for magthaverne ideel, fordi den befordrer frygt. En bange mand er nemmere at have med at gøre, end én der ikke er. National stolthed får de til lindring og glemsel i stedet, hvilket nemt forleder til en selvopfattelse grænsende arrogance - en tilstand der i sin tur mindsker motivation og videbegær. De havde aldrig, som deres brødre i de omkringliggende lande, været tvunget til at lære sprog for at overleve. De klarede sig med freak. Men på freak lærer man kun, hvad der står på freak, begrænset og dårligt oversat, og - trods ytringsfrihed - fordrejet.\nDerfor var det ret ensidigt, hvad de vidste om verden og deres samtid, især den der omhandler deres egen politiske virkelighed og dens mere eller mindre skjulte agenda. Som f.eks. konstitutionskampen. I skolen lærte de end ikke om 14. oktober 1973 - massakren ved "Democracy Monument" - skønt datoen var kanoniseret til "Demokratiets Dag". Den dag blev hundredvis dræbt, da generalerne endnu engang forsøgte at sætte konstitutionen ud af kraft. Det lykkedes næsten , men ikke helt. Måske derfor blev dagen så kun til en halv fridag.\nDemokrati, et parlamentarisk system og den første konstitution fik de 1932, da de borgerlige revolutioner, formidlet af en elite uddannet i Paris, endelig nåede Freakland. I de forgangne år har de haft 33 regeringer. Kun en halv snes af dem har været demokratisk valgte. Som den seneste også er - men den er mest speciel ved, at være den første nogensinde, der har siddet en hel periode ud. Langt de fleste har været kendetegnet ved statskup og hærens engagement. Politik generelt har i Freakland ikke meget med ideologier at gøre, men udelukkende med opportunitet. Skønt et "Communist Party of Freakland" har eksisteret, og i en forpuppet form måske stadig gør, så blev det forbudt i 1952 efter ganske få års legalitet. Ikke desto mindre udøvede det en ikke ubetydelig indflydelse i de turbulente år fra 71 til 76.\nIdeologier, andre end buddhistiske, er af freaksamfundet altid blevet anset for kriminelle. Derfor har politiske partier lige fra begyndelsen været interesseforetagender der forsvandt igen, når behovet var opfyldt - eller fidusen bag det svigtede. Kun det såkaldte "Democrat Party" har været med fra starten, men igen er det kun en løs sammentømret gruppe, der skifter ham efter den p.t. gældende agenda for at berige sig. Den siddende regering er således speciel ved at have fundet de vises sten udi den ædle kunst at rage til sig, hvilket paradoksalt nok har gjort den til den første genvalgte nogensinde i deres parlamentariske historie.\nParadokset er, at den "modning" i demokrati har udmøntet sig i et paradigmeskift, hvor Freakland for alvor giver køb på sine sociale værdier, i en grad så kulturelle og spirituelle institutioner rystes, og almindelige freaks taler om, at det eneste tilbage at tro på, er deres buddhistiske gudekonge institution. Ja, der var engang Buddha kunne gøre det for dem; det for var dengang verden ikke var af lave, men mod Sodoma og Gomorra har han ikke en chance.\nDa var det, at man kunne få tanken, at undervisningen er tilrettelagt, så de ikke risikerer at blive så uddannede, at de også bliver kritiske, for slet ikke tale om, at de skulle begynde at tænke selv. Set isoleret er risikoen dog begrænset. Kun i hovedstaden findes miljøer, fordomsfrie og oplyste nok, dvs. med en uddannelse, der også giver en almen dannelse og en opfattelse af verden og dens mekanismer, der ikke bygger på forvanskninger og myter. F.eks. - dengang demokratiet var ungt og nyindført - troede mange mennesker at "Democracy" var navnet på en af de populære ledere. Måske nogle stadig geråder i sådanne misforståelser - mange har endnu ikke fundet ud af hvad det går ud på. Flere mener ligefrem, at det er spild af penge. Bl.a. premierministeren i landet.\nAf de mange pinligheder, der er kommet fra hans mund, var udtalelsen om at afskaffe flerpartisystemet nok den mest tåbelige. Han mente, at fordi en overvældede majoritet alligevel stemte på ham, var det spild af penge at opretholde et sådant system. Og han er højt uddannet i USA og England. Han taler et forståeligt og avanceret engelsk, det har han lært, men der synes at være black-spots i hans verdensbillede.\nI 2005, blev han genvalgt og med sin karismatiske, egensindige og forfængelige stil, vandt han betegnelsen Sydøstasiens Berlusconi. Som ham er hans vej til magten er banet ved en populistisk politik, der appellerede til såvel ærgerrighed og grådighed som den nationale forfængelighed. En moderne usentimental og dynamisk forretningsmand, er han, og som sådan havde eliten båret ham frem. Kreativiteten kan bedst illustreres ved hans totale mangel på skrupler, som da han solgte sin televirksomhed.\nDet er okay at score, men en grad af mådehold er velset i buddhismen, i det mindste når man beklæder landets højeste embede og derfor må anses for at være en sand buddhist, hvilket den gode premierminister da også har forsøgt at vise ved flere gange at trække sig tilbage til klosterlivet. Det har han ofte gjort i forbindelse med kriser, men ikke da store dele af befolkningen så det som en national katastrofe, at 90 procent af al kommunikation ville være kontrolleret af en fremmed magt. Den handling satte for alvor gang i bevægelsen for at få ham afsat.\nHvor god en buddhist han er, når han kan tilsidesætte så væsentlige principper som samma-kammanta, ret handling, at skade mindst muligt, eller samma-ajiva, ret levevis, at gøre sin gerning på ærlig vis, er rimelige spørgsmål at stille. Samma-vayana, ret bestræbelse - der bl.a. går ud på at undgå fristelser - har det i hvert fald ikke godt hos ham.\nDen slags forretninger han går og laver, er dem de alle drømmer om at lave. Det var derfor han blev valgt i første omgang, for nu skulle der laves forretninger.\nFørst seks år senere gik det op for vælgerne, at de var blevet taget ved næsen. Virkeligheden var ved at overhale ham med fortsat uro i syd og flere og flere korruptionsskandaler, men salget af det nationale telekommunikationsnet var dråben, der fik bægret til at flyde over og afstedkom massebevægelsenmod ham. Godt hjulpet af sin skruppelløse facon, der imødegik enhver kritik med anklager om bagvaskelse og astronomiske erstatningskrav, måtte han ufriviligt blotte sig i sin megalomani. Hans sande ansigt blevet afsløret, og i de sidste måneder af 2005 stod han afklædt overfor tidligere partnere, såvel som den mere oplyste minoritet af vælgerne.\nSamtidig var "de gamle penge" ved at få kolde fødder over hans metoder. En bitter strid med en tidligere allieret blottede ham. Som den første var han kommet frem og sagt sandheden: Premierministeren lyver, ikke kun overfor sine vælgere, men overfor kongen. Det er i Freakland en alvorlige anklage.\nArrangørerne af protesterne blev mødt med sagsanlæg på sagsanlæg, hver gang med erstatningskrav på typisk en milliard klaht (150-200 millioner kroner). Våbenbrødre til despoten, politigeneraler og den slags godtfolk, kom ham også til hjælp med deres krav om æresoprejsning. Fordi det blev påvist, at premierministeren end ikke holdt sine løfter overfor kongen, blev de til sidst tiltalt for majestætsfornærmelse, anklaget for på bekostning af majestætens at fremhæve sig selv. Man må ikke misbruge sin herre, sin guds navn, og i Freakland er kongen gud. Mange andre kritikere forsvandt sporløst eller kom ulyksaligt af dage; hans styre ikke blot levede op til de gængse kriterier for despoti. Det grænsede tyrani.\nI februar 2003 havde han lanceret en kampagne for at standse det moralske forfald i freaksamfundet, der efter hans mening skyldtes den udbredte brug af amfetaminer. En gang for alle skulle yaba udryddes. Ordet er sammensat af "ya" og "ba", henholdsvis "medicin" og "vanvittig", altså "medicin der gør gal". Egentligt hedder det yahaw, "hestemedicin", fordi det kan få folk til arbejde som en hest; langturschauffører f.eks, har traditionelt altid brugt det, men når rodløse unge bruger det, bliver det til vanvidsmedicin.\nMr MeiMie's voldelige kampagne affødte helt berettiget en bred international kritik, og svarene på de spørgsmål den yderst forfængelige premierminister måtte stå model til, blev altid indledt med en benægtelse.\n»Mei-mie, mei-mie«, sagde han.\nGradvist holdt han op med at tale til pressen overhovedet, for felttoget blev lanceret som en meld-dig-selv-eller-bliv-knaldet-ned kampagne, der dræbte flere end den nogensinde villet kunne have "reddet". Han blev bemærket i verdenssamfundet, ikke ved sin erklærede krig mod amfen, der vitterlig oversvømmer landet, men ved måden han gjorde det på. Han forsøgte at løse problemet som molboerne, der jager storken ud af kornmarken.\nUd af en kinesisk forretningsfamilie, uddannet politimand, skabte han allerede før sin erhvervskarriere tætte bånd mellem sin klasse af freak-kinesisiske forretningsmænd og den herskende elite af etniske freaks. Det kom ham til gode, da mobilnet og IT-revolution slog igennem. I begyndelsen af firserne havde han oprettet et teleselskab og fik siden monopol på mobiltelefoni af general Luchinga, kuplederen fra 1991 og foranstalter af massakren i maj 92. Senere igen fik han entreprisen på installation af IT-systemer i civil- og militæradministrationen. Det han leverede imponerede generalerne så meget, at han blev opfordret til at danne et politisk parti; de ville stå bag ham. En opfordringen han ikke sad overhørig. På en eftermiddag havde dem der så fordelen deserteret fra samtlige andre partier. Det var mange, nok til at konsolidere en magt. Året var 1998, og ved valget i 2001 tordnede det ind.\nNavnet "freak rak freak" betyder "freaks elsker freaks". Yderligere, for at ingen skulle være i tvivl, fik det vedføjelsen "the peoples party". Selvom ideologi og målsætning er sammenfaldene, kan Pia Kærsgaard kan godt gå hjem og lægge sig, men som hende er han populær blandt de fattige, ikke-uddannede. De ved ikke bedre, de kan bilde dem hvad som helst ind.\nDet virkede som om, at han også selv troede på det, da han skulle overgå tidligere superlativer og måtte ty til at ændre den globale geografi. Han ville føre Freakland fra den tredje verden ind i den første. Det sagde han virkelig, aldrig mere et tredjeverdensland, Freakland ville med i det gode selskab. Der findes forskellige udlægninger, men tydeligvis var han ikke klar over den mest nærliggende, hvorfor det bliver kaldt første, (anden) og tredje verden.\nNetop det med nummereringer går han meget op i, så da Freakland i 2005 røg yderligere nogle grader ned i det gode selskab, sved det. Ikke så meget at de gik fra nummer 45 til nummer 34 af de mest korrupte lande i verden, fra nummer 59 til 107 i pressefrihed, for det er NGO'er, der opgør det. Værre var det med menneskerettigheds-scoren, for den opgøres af State Department i Washington.\nÉn fjer i hatten bød det forløbne år dog på, da George Bush tog dem af listen over drug-producerende lande. Mere af tekniske årsager end af nogen reelle. George double trouble har brug for lidt goodwill i den del af verden i tilfælde af yderligere tvangsdemokratiseringer.\nEn politisk stabilitet var så småt vokset frem, dengang da boblen bristede. Ærgerligt, for konstitutionskampen var peu á peu vundet - i det mindste på papiret - måske derfor var økonomien overvurderet i en grad, der nærmede sig plat og svindel. Derfor trak investorerne store summer ud, da det globale aktiemarked mødte sit Waterloo, og 90'er-festen kom til sin bratte afslutning. Korthuset ramlede. Falde må, hvad ikke selv kan stå; den kunstigt opskruede klaht kunne heller ikke. Det var i juli 1997.\nNogle siger det var George Soros skyld, men grunden var nok nærmere en økonomi baseret på fast ejendom finansieret med "non-performing" lån, dvs. investeringer, hvor profitten høstes udelukkende af den merværdi forventningerne til fremtiden skaber. Da de blegnede, var der ikke længere noget at høste af, og krakket var en realitet.\nOtte år senere stod skeletterne fra 97 stadig. Overalt sås spøgelsesruiner af aldrig færdigopførte betonkonstruktioner, rustne og tilgroede. Ingen bekymrede sig om at fjerne spøgelsesruinerne, men investorerne genvandt alligevel tilliden. Der blev igen bygget på livet løs, ikke for at imødekomme noget behov, men udelukkende i forventning om, at det helt store boom endnu en gang skulle vente rundt om hjørnet. Klahten kun var det halve værd, men forblev den overvurderet, og skræller man glasuren af, er alt ved det gamle.\nHvad der reelt kom ud af det, var at en heftig inflationen til trods, blev det billigere for farang'er at leve i landet, hvilket afstedkom et sandt boom, der til en grad opvejede tabet. Det bidrog til en kamikaze-optimisme, der fik det hele til at fremstå endnu bedre end før. Det er og bliver illusionernes paradis, men illusioner er til for at briste - og det vil boblen i økonomien også før eller siden gøre igen. Måske , fordi verberne i deres sprog, hverken har fremtid eller fortid, kun nutid, bekymrer ingen sig.\nMåske lige bortset fra den gamle konge; han kendte fortiden og måtte derfor frygte fremtiden. Han ønskede ikke endnu et 'coup d'etat'. At det kunne bære i den retning, tyede en forsikring om, at det ikke ville ske, som chefen for de væbnede styrker havde set sig nødset til at udstede.\n»Det er ingen skam at være fattig«, har han sagt. Ret op i ansigtet på begæret, der gennemsyrer alle klasser.\nMange fornuftige og vise ting har den gamle majestæt sagt, bl.a. om regeringens managementstil, "at ingen kan vide om det er 'Enron', regeringen har som forbillede". "Enron" var det investeringsfirma, der i 2001 - af alle steder i Texas - gik ned i det største krak nogensinde i finansverdenen. Begær afstedkom det, bedrag forudsatte det.\nHan så de farer grådighedens spøgelse kunne føre landet ud i, så det var ikke sjovt for ham, at have en regering, der forherligede begæret. Almindelig anstændighed ville dømme dem kriminelle, men de havde blot fundet hullerne i konstitutionen, og det er helt legalt. Kræfter var i værk for at få omskrevet konstitutionen, så hullerne kunne blive lukket, for konstitutionskampen var langtfra forbi og scenarierne for et nyt statskup var mangfoldige. Den demokratiske glaskugle ville briste, hvis trykket varede ved.\nHvad der ikke umiddelbart så ud til at briste, var superioriteten og dens tilknyttede spøgelser, det selvforherligende skær såvel freaks som farang' er så sig selv i. Førstnævnte havde måske nok nogle flere spøgelser at slæbe rundt på og følte sig måske også lidt mere forherligede end farang' erne gjorde. Til gengæld så de sig afgjort som overlegne i forhold til freaks - og alle andre racer for den sags skyld.\nDet er fortællingen om den overlegenhed og om dårskabens endeløse legioner af spøgelser, der her skal berettes.


Kørselsvejledning til Alberguinn Youth Hostel i Barcelona - Barcelona bykort\nKørselsvejledning til Alberguinn Youth Hostel\nFra 1386 Vurderinger\t89%Værdi for pengene\nFra Barcelona Lufthavn:\nDen bedste måde er at tage ‘Cercanias-toget’ R2 mod Barcelona, hvor det tredje stop er Sants Estacio. Toget kører fra 05:42 til 23:38 hver halve time (turen tager ca 20-25 min).\nTil rejsen kan du købe en T-10 billet (med 10 ture) fra en billetmaskine. T-10 billetten er den bedste type billet at rjse Barcelona rundt med og den gælder for al offentlig transport.\nDer finds også Ærobus (blå) som kører fra lufthavnen til Placa Catalunya og derefter til Sants Estacio. Dette tog tage lidt længere tid, dad et kører til centrum og tilbage, og er desuden lidt dyrere.\nFra Sants Estacio: Forlad stationen via Plaza Joan Peiro (udgang ved siden af McDonalds), drej til højre efter trafiklyset ver Carrer Comtes de Belloch, og drej derefter til venstre ved den tredje vej Melcior de Palau. Vores addresse er 70-74 Melcior de Palau, 1. etage på hjørnet af Carrer de Galileu. Obs: turen tager 5 minutter ekstra med tung baggage!\nTag Barcelona-Bussen fra lufthavnen og stig af ved Barcelona Estacio del Nord.\nFra Nord Station: Tag metrolinjen L1 ved Arc de Triumf til Placa de Sants (ca 15 min). Stig af og gå mod Placa de Sants, drej ned af Carrer de Galileu (ved Pans & Company sandwich shop). Vi er på hjørnet af Carrer de Galileu og Melcior de Palau (ca 5 min). Vores addresse er 70-74 Melcior de Palau, 1. etage.\nFra Estacio de Franca:\nDe fleste tog ankommer til Barcelona Sants, men pga forlængelsesarbejde er nogle af togene blevet efledt til Estacion de Franca. Hvis du ankommer til Estacion de Franca skal du ikke panikke, da der er et ny togforbindelse fra Estacion de Franca til Sants Estacio. Denne forbindelse dækker Barcelona lufthavnslinjen (R2) og stopper ved Sants Estacio. Toget kører fra kl 5:00 til 23:50 hver halve time (ca 13 min).\nDu kan evt også tage metrøn ved baceloneta (L4) og skifte i Verdaguer til linje L5 som kører direkte til Sants Estacio (ca 30 min).\nForlad stationen via Plaza Joan Peiro (udgang ved siden af McDonalds), drej til højre efter trafiklyset ver Carrer Comtes de Belloch, og drej derefter til venstre ved den tredje vej Melcior de Palau. Vores addresse er 70-74 Melcior de Palau, 1. etage på hjørnet af Carrer de Galileu.\nUdenlandske busser ankommer til Sants Estacio og de fleste indenlandske busser stopper ved både Sants Estatio og Nord Station. Se ovenover for detaljer om hvordan man kommer til hostellet fra disse stationer.\nHvis du allerede er i byen, er der endnu en metro station som hedder Placa del Centre (linje L3), som er blot 3 minutters gang fra hostellet.